
Opravné uznesenie Mestský súd Bratislava II v právnej veci navrhovateľa - manžela: A. B. C., nar. XX.XX.XXXX, štátny občan Slovenskej republiky, trvale bytom A. D. X, B., právne zastúpený: Advokátska kancelária JUDr. Henrich Dušek, s.r.o., so sídlom Staré Grunty 162, Bratislava, IČO: 36 740 951, proti odporkyni - manželke: E. D. C., F. G., nar. XX.XX.XXXX, štátna občianka Slovenskej republiky, trvale bytom A. D. X, B., právne zastúpená: Právne centrum s.r.o., so sídlom Mýtna 42, Bratislava, IČO: 36 698 873, o rozvod manželstva, rozhodol: I. Súd o p r a v u j e záhlavie a výrok rozsudku Mestského súdu Bratislava II zo dňa 16.04.2024, č. k. 11Pc/6/2024-41, v časti titulu pred menom a priezviskom odporkyne tak, že správne má znieť: „Mgr. D. C., nar. XX.XX.XXXX...“ odôvodnenie: 1. V písomnom vyhotovení rozsudku Mestského súdu Bratislava II zo dňa 16.04.2024, č. k. 11Pc/6/2024-41, došlo k zrejmej nesprávnosti v časti záhlavia a výroku uznesenia, keď súd namiesto titulu pred menom a priezviskom matky: Mgr., uviedol titul JUDr.. 2. Podľa § 224 Civilného sporového poriadku (ďalej len „CSP“), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 3. Podľa § 234 ods. 2 CSP, ak nie je ďalej ustanovené inak, použijú sa na uznesenie primerane ustanovenia o rozsudku. 4. Vzhľadom na skutočnosť, že pri vyhotovení predmetného uznesenia došlo k zrejmej nesprávnosti, súd v zmysle ustanovenia § 224 CSP danú zrejmú nesprávnosť opravil. Poučenie: Proti tomuto uzneseniu je prípustné odvolanie v lehote 15 dní od doručenia uznesenia na súde, proti ktorého uzneseniu smeruje. Odvolanie môže podať strana, v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).
Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Podľa § 365 Civilného sporového poriadku odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) rozhodnutie súdu prvej inštancie vychádza z nesprávneho právneho posúdenia veci. Podľa § 62 Civilného mimosporového poriadku odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

